อภิรดี ภวภูตานนท์

อภิรดี ภวภูตานนท์ ณ มหาสารคาม (เกิด 23 กันยายน พ.ศ. 2508) ชื่อเล่น แก้ว เป็นนักแสดงหญิงชาวไทย

**ประวัติ**
อภิรดีมีชื่อเล่นว่า แก้ว เกิดเมื่อวันที่ 23 กันยายน พ.ศ. 2508 ที่กรุงเทพมหานคร เป็นบุตรของพันตำรวจเอก (พิเศษ) ทศพล และอำไพ ภวภูตานนท์ ณ มหาสารคาม เธอมีเชื้อสายมอญ อภิรดีเข้ารับการศึกษาระดับปฐมวัยที่โรงเรียนอนุบาลละอออุทิศ, ระดับประถมศึกษาปีที่ 7 จากโรงเรียนสาธิตมหาวิทยาลัยราชภัฏสวนสุนันทา, ระดับมัธยมศึกษาปีที่ 3 จากโรงเรียนเขมะสิริอนุสรณ์, ต่อมาได้เข้าศึกษาระดับ ปวช.วิทยาลัยเทคโนโลยีและอาชีวศึกษาวิทยาเขตจักรพงษภูวนารถ และศึกษาต่อระดับอุดมศึกษาจาก ปริญญาตรี มหาวิทยาลัยรามคำแหง ปริญญาโท มหาวิทยาลัยเกริก และสำเร็จการศึกษาระดับปริญญาเอก คณะรัฐศาสตร์ มหาวิทยาลัยกรุงเทพธนบุรีในปี พ.ศ. 2560 หลักสูตรการเสริมสร้างสังคมสันติสุข รุ่นที่ 9 สถาบันพระปกเกล้า
เธอเข้าสู่วงการบันเทิงครั้งแรกจากการเป็นพรีเซนเตอร์โฆษณา และต่อมาเธอก็ได้รับการสนับสนุนจากจีรวรรณ กัมปนาทแสนยากรให้เป็นนักแสดง โดยภาพลักษณ์และบทบาทของอภิรดีถูกวางให้เป็นนางเอกบู๊ ก่อนที่จะหันมารับบทร้ายบทเซ็กซี่ในจอเงิน
ในปี พ.ศ. 2530 อภิรดีแสดงละครโทรทัศน์เรื่อง ทองเนื้อเก้า ทางช่อง 7 ซึ่งเป็นผลงานละครชิ้นแรกของเธอ ละครประสบความสำร็จอย่างสูง ทำให้ชื่อเสียงของอภิรดีขึ้นมานักแสดงชั้นแนวหน้าที่มากฝีมือการแสดง อีกทั้งบทลำยองจากเรื่องนี้ก็เป็นภาพจำติดตัวอภิรดีมาจนถึงทุกวันนี้  
นอกจากทองเนื้อเก้า ละครที่โด่งดังของอภิรดีอีกเรื่อง คือ สุสานคนเป็น ซึ่งประชันบทบาทกับชไมพร นางเอกและนักแสดงมากฝีมือ ละครเรื่องนี้ทำคนเกลียดชีพรสสุคนธ์ ขณะเดียวกันก็หวาดกลัวผีคุณนายลั่นทมกันทั้งประเทศ ละครโด่งดังมากจนทำให้ชีพ ซึ่งรับบทโดยภาณุเดช ที่ถือเป็นหน้าใหม่ในวงการขณะนั้น เป็นที่รู้จักอย่างกว้างขวาง
อภิรดีถือเป็นนักแสดงที่รับบทได้หลากหลาย ไม่ยึดติดกับภาพนางเอกเหมือนนางเอกร่วมรุ่นส่วนใหญ่ เธอเป็นทั้งนางเอกนักบู๊ นางร้ายยั่วยวน นักแสดงบทชีวิตเข้มข้น หรือนางเอกกุ๊กกิ๊ก อย่างในละครเรื่อง แววมยุรา อภิรดีก็สามารถเล่นบทที่แตกต่างกันเหล่านี้ได้ทั้งหมด
แม้บทบาทในจอเงินของอภิรดีมักเป็นบทร้ายบทรอง กระทั่งตอนที่โด่งดังสุดขีดจากทองเนื้อเก้าแล้วก็ตาม แต่ในทางจอแก้ว อภิรดีนับเป็นนักแสดงจากสายภาพยนตร์ในยุคนั้นที่ผันมารับงานละครโทรทัศน์ได้ประสบความสำเร็จมากที่สุดคนหนึ่ง

**ชีวิตส่วนตัว**
อภิรดีสมรสกับโอภาส ทศพร ตั้งแต่ปีประมาณ พ.ศ. 2530 และใช้ชีวิตคู่กันหลายปี มีบุตร-ธิดา 3 คน ได้แก่ ปภณ (บูม), ภัสกร (แบงก์) และเลลาณี (เบลล์) ก่อนจะหย่าเมื่อ พ.ศ. 2549 โดยให้เหตุผลว่าเพื่อป้องกันปัญหาที่อาจเกิดขึ้นเนื่องจากหนี้สินในการทำธุรกิจ 
ต่อมาในเดือนกุมภาพันธ์ พ.ศ. 2556 เธอรับว่าจดทะเบียนสมรสแล้วกับพันเอกวินธัย สุวารี (ยศในขณะนั้น) หลังจากที่ทั้งคู่ได้คบหากันมาเป็นระยะเวลาประมาณ 8 ปี แต่แยกกันอยู่

**ผลงานการแสดง**

**ละครโทรทัศน์**

**ละครสั้น**
 2535 เมื่อข้าพเจ้าหนีเมีย ช่อง 7- 2539 ระเบิดเถิดเทิง ละครซิตคอม (รับเชิญ) ททบ.5- 2542 แสงเทียน ละครสั้นเทิดพระเกียรติ ชุด ใต้แสงตะวัน ช่อง 7- 2544 ตราไว้ในดวงจิต ละครสั้นเทเลฟีเจอร์ตอนเดียวจบ ช่อง 7- 2551 บางรักซอย 9 ตอน รัก/สาม/เศร้า โมเดิร์นไนน์ทีวี- 2556 บันทึกกรรม ตอน ฮีโร่ ช่อง 3- 2559 เราเกิดในรัชกาลที่ 9 เดอะซีรีส์ (รับเชิญ) ช่องวัน 31

**งานเพลง**
 2563 - เพลงกล่อม คู่กับ ปริศนา วงศ์ศิริ และ ฝน ธนสุนธร เพลงประกอบละครนางฟ้าลำแคน  ช่องวัน 31  (ต้นฉบับ พุ่มพวง ดวงจันทร์)

**ผลงานภาพยนตร์**
 อั้งยี่ (2526)- ลำพูนดำ (2526) รับบท ภุมรินทร์- แม่หัวลำโพง (2526)- เงิน เงิน เงิน (2526)- นักเลงร้อยคม (2526)- แก้วขนเหล็ก (2526)- อีสาวเมืองสิงห์ (2526)- พยัคฆ์ทมิฬ (2526)- ข้าจะอยู่ค้ำฟ้า (2527)- เสือล่าสิงห์ (2527)- สวนทางปืน (2527)- ไอ้โหด .357 (2527)- สาลิกาลิ้นทอง (2527)- เพชรตัดเพชร (2527)- พูดด้วยปืน (2527)- แม่สาวสุพรรณ (2527)- เพชรภูเรือ (2527)- ไอ้ชาติเหล็ก (2527)- ป่าเดือด (2527)- ผ่าโลกันต์ (2527)- ชุมแพ ภาค 2 (2527)- ดับเจ้าพ่อ (2527)- สาวบัวตอง (2527)- พลิกแผ่นดินล่า (2527)- มดตะนอย (2527)- พญาเหยี่ยวโกลก (2527)- ผ่าโลก 2 แผ่นดิน (2527)- เขี้ยวฉลาม (2527)- ปางรัก (2528)- ไอ้งูเห่า (2528)- ขุมทองแม่น้ำแคว (2528)- ไม่ใหญ่อย่าอยู่ (2528)- ฟ้ากำหนด (2528)- ฝน (2528)- สาวลมกรด (2528)- สู้สะท้านเมือง (2528)- นักเลงสิบล้อ (2528)- อุ้งมือมาร (2529)- ดวลปืน (2529)- สะใภ้ (2529)- ท้ายิง (2529)- น.ส.กาเหว่า (2529)- พิศวาสซาตาน (2529)- เหยื่อทรชน (2530)- นักฆ่าหน้าหยก (2530)- เมียหมายเลข 1 (2530)- ฉันรักผัวเขา (2530)- เมียนอกหัวใจ (2530)- เพชรสลัม (2530)- ฆ่าปิดปาก (2530)- ฆ่าด้วยเสน่หา (2530)- สะใภ้เถื่อน (2530)- นักสู้เทวดา (2530)- เหตุเกิดที่ห้องไอซียู (2530)- วิญญาณรักคลั่งสวาท (2530)- ภุมรีสีทอง (2531)- รักสำรอง (2531)- แก่นแก้ว (2531)- ซอสามสาย (2531)- เพชรเหนือเพชร (2531)- กว่าจะได้เป็นเมีย (2531)- เรือมนุษย์ (2531)- คนกลางเมือง (2531)- คุณนายแจ๋วแหวว (2531)- พยัคฆ์ร้ายเดนตาย (2531)- สองตระกูลดิบ (2531)- ทอง 3 (2531)- คำพิพากษา (2533)- ทับเทวา (2533)- แม่เบี้ย (2533)- รักเถอะถ้าหัวใจอยากจะรัก (2533)- ไฟกลางฝน (2534)- เร็วกว่าใจ ไกลเกินฝัน (2536)- กู๊ดบายซัมเมอร์ เอ้อเหอเทอมเดียว (2539)- รินลณี ผีถ้วยแก้ว (2547)- 7 ประจัญบาน 2 (2548)- ถึงเป็นถึงตาย (2548)- ตำนานสมเด็จพระนเรศวรมหาราช ภาคองค์ประกันหงสา (2550)- ตำนานสมเด็จพระนเรศวรมหาราช ภาคประกาศอิสรภาพ (2550)
*หนูกันภัย ศึกมหายันต์ ยิงกันสนั่นจอ (2553)

**พิธีกร**
 รายการ เกมตั้งตัว- รายการ นี่สิ...ช่อง 9- รายการ แม่บ้านประจัญบาน

**รางวัล**
 รางวัลเมขลา สาขาผู้แสดงนำหญิงดีเด่น จากละคร ทองเนื้อเก้า ปี 2530- รางวัลพระราชทานพระสุรัสวดี ครั้งที่ 12 ประจำปี พ.ศ. 2531 สาขาดาราร้ายหญิงยอดเยี่ยม จากภาพยนตร์ คนกลางเมือง ปี 2531- รางวัลเมขลา สาขาผู้แสดงนำหญิงดีเด่น จากละคร ลอดลายมังกร ปี 2535- รางวัลเมขลา สาขาผู้แสดงประกอบหญิงดีเด่น จากละคร  ดวงยิหวา ปี 2541- รางวัลโทรทัศน์ทองคำ สาขาดารานำหญิงดีเด่น จากละคร ทองเนื้อเก้า ปี 2530- รางวัลโทรทัศน์ทองคำ สาขาดารานำหญิงดีเด่น จากละคร อีสา ปี 2531- รางวัลดาวเมขลา สาขาดาราดาวค้างฟ้าวงการละครดีเด่น ปี 2559

**อ้างอิง**

**แหล่งข้อมูลอื่น**
 kaew_apiradee/
หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายมอญ
หมวดหมู่:สกุลภวภูตานนท์ ณ มหาสารคาม
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงหญิงชาวไทย
หมวดหมู่:นักจัดรายการวิทยุ
หมวดหมู่:บุคคลจากโรงเรียนเขมะสิริอนุสสรณ์
หมวดหมู่:บุคคลจากมหาวิทยาลัยเทคโนโลยีราชมงคลตะวันออก
หมวดหมู่:บุคคลจากมหาวิทยาลัยรามคำแหง
หมวดหมู่:บุคคลจากคณะศิลปศาสตร์ มหาวิทยาลัยเกริก
หมวดหมู่:ผู้ชนะรางวัลนักแสดงประกอบหญิงยอดเยี่ยมพระสุรัสวดี
หมวดหมู่:ผู้ได้รับรางวัลโทรทัศน์ทองคำ สาขานักแสดงนำหญิงดีเด่น
หมวดหมู่:ผู้ชนะรางวัลเมขลา สาขานักแสดงนำหญิงดีเด่น